Cirkus Columbia (film)
Cirkus Columbia jest bosanskohercegovački igrani film snimljen 2010. u režiji Danisa Tanovića. Scenarij potpisuje Danis Tanović na osnovu istoimenog romana pisca Ivice Đikića. Glavne uloge tumače Miki Manojlović, Boris Ler i Mira Furlan. Radnja filma se dešava u Bosni i Hercegovini nakon pada komunističkog sistema u Bosni i Hercegovini 1991. godine. Divko Buntić vraća se u svoje rodno mjesto nakon 20 godina egzila u Njemačkoj, zajedno sa atraktivnom mladom djevojkom, novim sjajnim Mercedesom, velikom svotom novca, i crnom mačkom koja mu je donijela sreću. Kada mu je mačka nestala stvari počinju da se komplikuju: problemi sa njegovom djevojkom, odnosi sa njegovim otuđenim sinom su zategnuti dok cijeli grad juri da pronađe mačku i osvoji nagradu od 2,000 njemačkih maraka. Dok se rat približava, tenzije dovode Divka do toga da mora odlučiti da li da ostane u svojoj tek obnovljenoj kući ili da ode. Na Sarajevskom filmskom festivalu film je bio nagrađen nagradom publike. Cirkus Columbia je izabran kao bosanskohercegovačkog predstavnika za najbolji film na stranom jeziku na 83. dodjeli "Oscara", ali nije uspio ući u užu konkurenciju.